cyanic-selkie/wikianc huggingface dataset:
Philadelphus coronarius
Kultivarar
Philadelphus coronarius er ein populær prydplante for hagar i tempererte regionar. Han er verdsett for sine kvite, søte, luktaktande blomstrar tidleg om sommaren som opptrer i store mengder. Det finst ei rekkje namngjevne kultivarar. Dei følgande kultivarane har fått Royal Horticultural Society sin Award of Garden Merit:-
Fanny Blankers-Koen
Fanny Blankers-Koen, fødd Francina Elsje Koen, var ein nederlandsk friidrettsutøvar som vann fire gullmedaljar under Sommar-OL 1948 i London, i tillegg til fem EM-gull; to i Oslo 1946 og tre i Brussel 1950.
Aktiv
Fanny Koen var frå landsbyen Lage Vursche i Utrecht-provinsen. Ho deltok i Sommar-OL 1936 i Berlin, der ho oppnådde to femteplassar; i høgdehopp og 4 x 100 meter stafett. To år seinare tok ho bronsemedaljane på både 100 m og 200 m då EM i friidrett 1938 fann stad i Wien. Under andre verdskrigen, i 1943, sette ho verdsrekord i høgdehopp med 1,71 m, og i lengdehopp med 6,25 m.
Fanny Blankers-Koen si store tid som friidrettsutøvar tok til med to EM-titlar i friidretts-EM 1946 i Oslo. Ho vann 80 m hekk og sprang Nederland inn til klar siger på stafetten.
Under Sommar-OL 1948 var Blankers-Koen den store forgrunnsfiguren. I løpet av dagane 2.-7 august vann ho samtlege fire øvingar ho stilte i. Både på 100 meter og 200 meter var ho i ei klasse for seg, medan ho så vidt slo britiske Maureen Gardner på 80 m hekk. Til sist spurta ho forbi Australias og Canadas løparar på 4 x 100 m stafett og sikra gull til Nederland og lagvenninnene Xenia Stad-de Jong, Nettie Witziers-Timmer og Gerda van der Kade-Koudijs.
To år seinare var Blankers-Koen svært nær ved å kopiere prestasjonen frå London-OL då EM i friidrett 1950 vart avvikla i Brussel. Ho vann dei same tre individuelle øvingane 100 m, 200 m og 80 m hekk. I stafettløpet sprang ho atter sisteetappen og tok nesten att Storbritannias June Foulds, både Storbritannia og Nederland fekk sluttida, men dei britiske kvinnene vart kåra som vinnarar.
I sitt siste store meisterskap, Sommar-OL 1952 i Helsinki, vart Blankers-Koen nummer seks og sist då ho braut finaleløpet på 80 meter hekk, medan ho vart slått ut i kvartfinalane på 200 meter.
Fanny Blankers-Koen sette til saman 21 verdsrekordar i seks ulike øvingar; 100 m, 220 yards, 80 m hekk, høgdehopp, lengdehopp og femkamp. Ho slutta som aktiv i 1955.
Mil etter mil
«Mil etter mil» er ein song av Jahn Teigen frå 1978. Songen er skriven av Kai Eide.
Melodi Grand Prix 1978
«Mil etter mil» deltok i Melodi Grand Prix 1978, den norske uttakinga til Eurovision Song Contest 1978 i Paris i Frankrike. Bidraget vart framført på norsk av Jahn Teigen, og vann med 15 poeng.
Eurovision Song Contest 1978
Etter sigeren i Melodi Grand Prix 1978 fekk «Mil etter mil» representere Noreg i Eurovision Song Contest 1978. Bidraget vart framført på norsk av Jahn Teigen, og enda på 20. og sisteplass med null poeng. Carsten Klouman var dirigent. Dette var femte gong Noreg enda på sisteplass, og andre gong utan poeng.
Ray Thomas
Ray Thomas var ein engelsk musikar som var best kjend som fløytist, songar og låtskrivar i rockebandet The Moody Blues.
Thomas var fødd i Stourport-on-Severn i Worcestershire vest i England. Han byrja å synge i ungdomskor tidleg i 1960-åra. Han starta også å spele munnspel i lag med bassgitarist og framtidig Moody Blues-medlem John Lodge i eit band. Dei to spelte i lag i El Riot and the Rebels. Etter nokre år vart klaverspelar og ven Mike Pinder, som òg spelte i Moody Blues, med i bandet òg. Thomas og Pinder (utan Lodge) spelte seinare i bandet Krew Cats. Dette bandet utvikla seg til den første inkarnasjonen av The Moody Blues.
I 1974 tok bandet ein pause og alle medlemmane laga soloalbum. Thomas gav ut albuma From Mighty Oaks (1975) og Hopes Wishes and Dreams (1976). Bandet gav i 1978 ut albumet Octave. Thomas medverka mindre og mindre utover i 1980-åra, og medverka ikkje i det heile til albumet Sur La Mer, sjølv om han var omtalt i plateomslaget.
Thomas trekte seg frå bandet i 2002.
Gurli
Gurli er eit kvinnenamn som i persisk språk tyder 'rose'. Namnet er kjend gjennom eventursamlinga  Tusen og ei natt .
Gurli har i Noreg namnedag 27. januar.
Bruken av namnet i Noreg
Namnet kom i bruk i Noreg gjennom siste halvdelen av 1800-talet, registrert i Tune i 1859.
Billericay
Billericay [] er ein by i distriktet Basildon i Essex. Han har omkring 40 000 innbyggjarar. Mange av innbyggjarane pendlar til London.
Gurli
Kjelder
noGurli
Billericay
Historie
I Norsey Wood utanfor byen finn ein gravhaugar frå bronsealderen og jernalderen, og det er òg andre spor etter busetjingar frå desse periodane. Ein har òg funne spor etter ei romersk busetjing, og det kan ha vore eit kavalerifort ved Blunts Wall.
Saksarane slo seg ikkje ned i Billericay, men i Great Burstead omkring tre kilometer sør for byen. I Domesday Book (1086) er ikkje byen nemnt, og soknekyrkja låg i Great Burstead. Først i 1291 finn ein namnet Byllyrica i eit dokument.
På 1200- og 1300-talet gjekk ei av pilegrimsrutene til Canterbury gjennom Billericay. Det er truleg at ein del valde å overnatte der, sidan dei ved Tilbury måtte krysse Themsen og dermed trong å vente dersom det var vorte kveld. Dette kan vere forklaringa på at det sidan mellomalderen har vore uforholdsmessig mange vertshus i byen.
Den 28. juni 1381 stod den siste konfrontasjonen under bondeopprøret i Norsey Wood. Rikard IIs menn slo opprørarar frå Essex, og drap omkring 500 av dei.
Noko seinare vart byen påverka av Wycliffe-predikantar. Fire personar frå Billericay (Thomas Watts, Joan Hornes, Elizabeth Thackwell og Margaret Ellis) vart avretta ved brenning for tilknytinga si til reformrørsla. Seinare, under den marianske forfølginga, vart protestantane Joan Pottar og James Harris brunne i byen.
Eit av pilegrimsfedrane sine møte før dei la ut i «Mayflower» skal ha funne stad i Billericay. Dette har sett spora sine i namn på stader og institusjonar; blant anna heiter Sunnymede School sine hus Mayflower, Pilgrim, Chantry og Martin (etter Christopher Martin). Fire personar frå Billericay var med på skipet, blant anna Christopher Martin. Han og hustrua hans døydde saman med Solomon Prowe og John Langemore kort tid etter dei kom til Cape Cod i Massachusetts. Seinare skulle fleire følgje i fotspora deira, og i 1655 vart byen Billerica grunnlagt i Massachusetts til minne om dei første utvandrarane i frå byen.
I georgiansk tid vart det bygd mange nye hus i Billericay, og fleire gode døme på georgiansk arkitektur er verna. Eit av dei mest kjende er Burghsted Lodge i High Street, som no husar det offentlege biblioteket. I 1840 vart Union Workhouse reist for å implementere fattiglova. Delar av bygningen vart seinare innlema i St. Andrews hospital. Sjukehuset er no nedlagt, og fleire av bygningane er konvertert til bustader.
Jarnbana kom til Billericay i 1889, i form av ein stasjon på Great Eastern Main Line mellom London og Southend-on-Sea.
I 1916, under første verdskrigen, vart ein zeppelinar (L32) skoten ned over Billericay. Det brennande vraket heldt på å ramle ned rett i High Street, men trefte i staden eit jorde like i nærleiken. Det er mogleg at denne zeppelineren var identisk med «spøkelseszeppelinaren» som hadde sveva over Tonbridge tidlegare same dag.
Thomas-François Dalibard
Thomas-François Dalibard var ein fransk fysikar.
Han møtte Benjamin Franklin i 1767 under ei av reisene til Franklin i Frankrike, og det vert sagt at dei vart vener.
I 1750 publiserte Franklin eit forslag til eit eksperiment for å avgjere om det fanst elektrisitet i lyn. Han foreslo å strekkje ein leiar inn i ei sky som såg ut til å kunne gje torevêr. Om det fanst elektrisitet i skya, ville leiaren kunne dra dette ut frå ho.
Elektrisitetseksperiment
Dalibard omsette forslaget til Franklin til fransk og i mai 1752 utførte han eksperimentet med hjelp av ei 13 meter høg metallstang ved Marly-la-Ville. Det vert sagt at Dalibard nytta vinflasker for å jorde stange, og han klarte å trekkje ut elektrisitet frå ei låg sky. Det er ikkje kjend om Franklin sjølv utførte dette eksperimentet.
Mount Coleman
Mount Coleman er eit avrunda fjell i Antarktis på 1110 moh. Det ligg like aust for Commonwealthbreen ved toppen av New Harbour i Victoria Land. Mount Coleman vart kartlagd av Terra Nova-ekspedisjonen, under Robert Falcon Scott. Det vart namngjeve av ekspedisjonsmedlemmet C.S. Wright etter professor A.P. Coleman, ein geolog ved Toronto University i Canada.
Seven Years in Tibet av David Bowie
«Seven Years in Tibet» er ein song og singel av David Bowie og Reeves Gabrels frå 1997 på albumet Earthling. I somme land vart det gjeve ut ein versjon sungen av Bowie på mandarin-kinesisk.
Song utvikling
«Seven Years in Tibet» vart spelt inn mellom august og november 1996 under innspelinga for Earthling-innspelinga. Han byrja som ein Reeves Gabrels-instrumental kalla «Brussels», som Bowie ikkje likte særskild mykje, men etter kvart overtydde Gabrels Bowie om å halde på han. Arbeidstittelen til songen var «Biscuit Lady» og opningslinjene var frå ein falsk Internett-artikkel om ei kvinne som vart skadd av ein kjeksboks som eksploderte og trudde at bitar av kjeksdeigen som landa på hovudet hennar var hjernen hennar som rann ut av hovudet. til slutt vart songen om ein «ung tibetansk munk som nettopp var blitt skoten» etter at Bowie leste somme av foredraga til Dalai Lama. Bowie valde namnet på songen etter å ha lese boka Seven Years in Tibet (1952), og sjølv om ein film med same namn som òg var baser tpå boka kom ut i 1997, hadde denne ingen samband med songen til Bowie. Bowie spelte inn ein versjon av songen sungen på mandarin-kinesisk, med tekst omsett av Lin Xi og gjeve ut under namnet «A Fleeting Moment» i somme område.
Konsertopptak
Bowie framførte songen på konserten i høve 50-årsdagen hans i januar 1997 i lag med Dave Grohl rå Foo Fighters. Bowie spelte òg songen på GQ Awards i New York City den 15. oktober 1997, ei utgåve som sidan kom ut på konsertalbumet LiveAndWell.com i 2000.
Andre utgjevingar
«Mandarin-versjonen» kom ut på bonusplata til Digibook Expanded Edition av Earthling i 2004. I Hong Kong kom han òg ut på ei eiga bonusplate som følgde Earthling i 1997.
Salslister
«Seven Years in Tibet» nådde 61. plassen i Storbritannia, og var den siste songen som gjekk til topps i Hong Kong før Kina tok over byen i juni 1997.
Innhald
All tekst skriven av David Bowie, utanom «Seven Years in Tibet (Mandarin versjon)» av Lin Xi. All musikk av David Bowie og Reeves Gabrels, utanom «Pallas Athena (live)» av David Bowie.
Alpamayo
Alpamayo, Allpamayu eller Shuyturahu er ein av dei tydlegaste fjelltoppane i Cordillera Blanca i Andesfjella i Peru. Det er kalla opp etter elva Allpamayu som spring ut nordvest for fjellet.
Fjellet er bratt (60º) og nesten heilt pyramideforma. Det er dekt av is og ein av fleire toppar som dannar massivet Pukarahu, det nordlegaste massivet i Cordillera Blanca. Sjølv om det er mindre enn mange av fjelltoppane i nærleiken, skil det seg ut med den uvanlege forma og venleiken. Det har i røynda to spisse tindar, ein nordleg og ein særleg, skild av ein smal egg.
I juli 1966 vart det trykt eit bilete i det tyske tidskriftet Alpinismus, av den amerikanske fotografen Leigh Ortenburger, i lag med ein artikkel om klatring og fotografar, og Alpamayo vart då valt ut som «det vakraste fjellet i verda».
Klatrehistorie og ruter
Dei mest populære rutene startar frå landsbyen Caraz, nord i Cordillera Blanca. Ein fransk-belgisk ekspedisjon, med George og Claude Kogan hevda å klatra til toppen i 1951. Etter å ha studert bileta i boka til George Kogan, The Ascent of Alpamayo, kom det tyske laget av G. Hauser, F. Knauss, B. Huhn & H. Wiedmann fram til at laget frå 1951 ikkje faktisk hadde nådd toppen, slik at tyskarane vart den første som nådde toppen i 1957 via nordryggen.
Den vanlegaste klatreruta, kalla Ferrari-ruta, går opp sørvestsida av fjellet. Denne opna i 1975 av ei gruppe italienske fjellklatrarar leia av Casimiro Ferrari. Det vert rekna som eit vanskeleg fjell å klatre og krev god teknikk med broddar og innan isklatring. Det finst òg fleire alternative ruter.
McIntyre Island
McIntyre Island er ei lita øy i Antarktis like vest for Blakeney Point i Clark Peninsula i Windmill Islands. Ho vart fotografert frå lufta av US Navy Operasjon Highjump i 1946-47 og vart kartlagd i 1957 av eit lag leia av C. R. Eklund. Ho vart namngjeven av Eklund etter for byggmekanikar Robert McIntyre i US Navy ved Wilkes Station i 1957.
Song Joong-ki
Song Joong-ki er ein sørkoreansk filmskodespelar og programleiar.
Michael Haydn
Johann Michael Haydn var ein austerriksk komponist under wienerklassisismen. Han var kjend som Michael Haydn, og var ein yngre bror av Joseph Haydn.
Biografi
Michael Haydn var fødd i Rohrau i Niederösterreich. Far hans, Mathias Haydn, var hjulmakar og landsbyen sin Marktrichter (ein borgarmeisterliknande funksjon). Mora Maria Kollar hadde tidlegare arbeidd som kokke ved slottet til grev Harrach, aristokraten i Rohrau. Mathias var ein entusiastisk folkemusikar som hadde lært seg å spele harpe, og han sørgde for at borna lærde seg å synge.
Som den meir kjende broren sin Joseph var Michael korgut i Stefansdomen i Wien. Etter korskulen vart han først fiolinist og i 1760 kapellmeister hos biskopen i Oradea. Michael Haydn skreiv i 1763 ein hornkornsert som skapte merksemd i Wien, og erkebiskopen i Salzburg utnemnde han 14. august same år til Hofmusicus und Concertmeister. Seinare vart han i tillegg organist ved Trefoldighetskyrkja, og tilslutt òg for domkyrkja. Michael Haydn var 43 år i Salzburg og i denne tida skreiv han 360 verdslege og kyrkjemusikalske verk. Han var ven av Mozart, og dei to hadde gjensidig respekt for kvarandre sine komposisjonar. Carl Maria von Weber og Anton Diabelli var elevar av Michael Haydn.
Michael Haydn døydde i Salzburg 68 år gammal, og som Mozart utan å få fullført det siste rekviemet sitt. Han vart bisett på Petersfriedhof. I høve ein regelmessig sanering av graver fekk enka til Michael tak i kraniet til den avlidne mannen sin. Dette hadde ho ståande ved senga si, og etter ho døydde vart det oppbevart i ei urne ved gravstøtta til Haydn. I dag vert kraniet til Michael Haydn oppbevart i ein safe i St. Peterskyrkja i Salzburg.
Verk
Michael Haydn katalogiserte aldri verka sine sjølv, men sidan han nesten alltid daterte manuskripta er arbeidet relativt enkelt.
Kyrkjemusikken hans vert rekna som viktigast, til dømes påverka Requiem pro defuncto Archiepiscopo Sigismundo (Rekviem for erkebiskop Siegmunds død) i c-moll Mozarts Rekviem. Men han komponerte òg mykje verdsleg musikk: 40 symfoniar og partitaer, ei rekkje concertoar, kammermusikk inkludert ein strykekvintett i C-dur som ein ein gong trudde var av Joseph Haydn.
Michael Haydn sin ''Symfoni nr. 25'' vart tidlegare halden for å vere Mozart sin 37. symfoni (K. 444) fordi det eksisterte ein autograf der opningssatsen var i handskrifta til Mozart, og resten i ein annan si. Ein reknar no med at Mozart av ukjende grunnar hadde komponert den nye langsame opningssatsen. Som Mozartsymfoni vart stykka oppført ganske ofte, men atskilleg sjeldnare etter at ein i 1907 oppdaga at han var av Michael Haydn.
I det heile vart fleire av verka til Mozart påverka av Michael Haydn. Eit døme er Te Deum som Mozart følgde ganske tett i K. 141. Eit anna er finalen i symfoni nr. 23 av Haydn som påverka finalen av Mozart sin strykekvartett nr 14 i G-dur K. 387.
I katolske messar vert Deutsches Hochamt mykje sunge. Elles blir Michael Haydn rekna som ein viktig grunnleggjar av mannskor.
Ein grunn til at Michael er mykje mindre kjent enn Joseph er at ingen av verka til Michael vart publisert i levetida hans, men stort sett vandra mellom klostera i form av handskrivne kopiar.
Størstedelen av verka til Michael Haydn er enno stort sett ukjent for publikum og berre ventar på å bli oppdaga.
Missing You av John Waite
«Missing You» er ein song skriven og spelt inn av den engelske musikaren John Waite. Han vart gjeven ut i juni 1984 som den første singelen frå albumet No Brakes. Han nådde toppen av Billboard Hot 100 hausten 1984 og niandeplassen på UK Singles Chart.
Nina Dumbadze
Nina Jakovlevna Dumbadze var ein diskoskastar som vart europameister i øvinga i 1946 og 1950. Ho representerte Sovjetunionen.
Missing You av John Waite
John Waite spelte inn songen på ny med country- og bluesgrassartisten Alison Krauss på albumet hennar A Hundred Miles or More: A Collection i 2007. Nyinnspelinga nådde 34. plassen på Hot Country Songs-lista i USA. Den originale innspelinga vart nytta i filmane Selena (1997) og Warm Bodies (2013), videospelet Grand Theft Auto: Vice City, og TV-serien Miami Vice, i tillegg til situasjonskomedien «Rules of Engagement». Han er òg nytta i filmane 22 Jump Street (2014) og i introen av The Great Outdoors med Dan Aykroyd og John Candy.
Nina Dumbadze
Dumbadze vart fødd i Odessa av georgiske foreldre, og voks opp i Tbilisi. Frå 1946 til 1952 dominerte ho diskoskast for kvinner, med sigrar i dei internasjonale meisterskapane i 1946 og 1950, medan ho i 1952 vart nummer tre i øvinga under sommarleikane i Helsinki.
Missing You av John Waite
Musikkvideoen vart regissert av Kort Falkenberg III og vart filma i Los Angeles sommaren 1984.
Tina Turner-versjonen
Songen vart òg spelt inn av Tina Turner i 1996, og gjeve ut som den tredje singelen frå albumet Wildest Dreams. Då originalversjonen til Waite nådde toppen av Billboard's Hot 100 seint i 1984, skyvde han Tina Turner sin «What's Love Got to Do with It» ned frå toppen. Turner sin versjon av «Missing You» nådde 12. plassen på den britiske singellista og 84. plassen i USA i 1996. Singelen «Missing You» inneheld ein redigert versjon av songen, ein alternativ miks og somme format inneheldt òg songen «The Difference Between Us», som ikkje var med på det originale albumet.
Musikkvideo
Musikkvideoen var regissert av Peter Lindbergh og hadde premiere i midten av 1996.
E'voke-versjonen
Songen vart òg spelt inn av E'voke i 1997 etter dei gjekk frå Manifesto Records. James Rudolph rappa på singelen og det vart laga remiksar av Steinway og Nip N Tuck.
Musikkvideo
Musikkvideoen vart regissert av Deaton Flanigen og hadde premiere i midten av 1999.
Atle Kvåle
Atle Kvåle er ein norsk lokalpolitikar for Arbeidarpartiet. Han er ordførar i Fusa kommune i Hordaland frå valet i 2015.
Fortausrestaurant
Fortausrestaurant er ein utandørs serveringsstad på eit fortau langsetter ei gate i ein by eller tettstad. Vanlegvis ligg fortausrestauranten framfor lokalet til ein kafé eller eller ein restaurant, og er å rekne som friluftsavdelinga til serveringsstaden.
Denwick
Namnet Denwick kjem frå gammalengelsk denu, 'dal' og wīc, 'busetnad' eller 'gard'. Uttalen av namnet i dag er Dénnick.
Historie
Kapellet i Denwick blei påkosta av Algernon George Percy, 6. hertugen av Northumberland i 1872, og held framleis jamleg gudstenester. Dei fleste bygningane i landsbyen er eldre, mellom anna Denwick House, som blei bygd i 1808 og no er verna som ein grade II-bygning.
Geografi
Kommunen er delt i to. Sjølve landsbyen Denwick ligg i hovuddelen av kommunen, nord for elva Aln, i lag med størstedelen av Hulne Park. Den fråskilde sørdelen av soknet går så langt sør som Newton on the Moor.
Denwick Burn, ei sideelv til Aln, renn forbi landsbyen i nord.
Det finst fleire verna bygningar i soknet, mellom anna Denwick Bridge, Heiferlaw Tower, Brizlee Tower og Hulne Priory. Fleire bustadhus er også verna med grade II.
Denwick ligg på ruta til buss 418 bus, driven av Travelsure. Denne ruta går mellom Alnwick og Belford.
Hovudvegen gjennom landsbyen er B1340, som går direkte til Alnwick. Veggkrysset i Denwick mellom B1340 og A1 blei bygd på 1980-talet.
Indredepartementet
Indredepartementet var eit norsk departement som stod for ein del av statstyringa i perioden 1846–1902.
Indredepartementet vart vedteke ved kongeleg resolusjon den 16. juli 1845. Departementet vart oppretta 1. januar 1846, delt opp i seks kontor (avdelingar). Indredepartementet fekk overført oppgåver frå både Justisdepartementet, Finansdepartementet og Kyrkjedepartementet.
Indredepartementet var eit av dei største departementa, og spelte ei viktig rolle i utviklinga av det norske samfunnet. Både handel og sjøfart, poststellet, vegnettet, bygnings- og brannvesenet, forsikringssaker, nærings- og distriktspolitikk, samt nasjonal statistikkføring sokna til departementet. Etterkvart som Noreg utvikla ny industri fekk departementet ansvar for nye felt, som undervisning, sinnsjukevesenet, utskiftningsvesenet og jernbanevesenet.
Altiplano Plate
Altiplano Plate er ei kontinental jordskorpeplate i Sør-Peru, Vest-Bolivia og Nord-Chile. Plata består av sentrale delar av Andesfjella og Altiplano-platået i Peru og Bolivia. Vestgrensa til kontinentalplata er definert ved ei subduksjonssone der Stillehavsplata blir pressa ned.
Rezj
Rezj (russisk Реж) er ein by i Sverdlovsk oblast i Russland med om lag 40 000 innbyggjarar. Han ligg ved elva Rezj, 83 km nordaust for Jekaterinburg.
Byen vart grunnlagt i 1773 som ein busetnad rundt ein metallfabrikk. Bystatus fekk han i 1943.
Josh Macrae
Joshua J. Macrae er ein engelsk trommeslagar og plateprodusent. Han var trommeslagar i bandet til Roger Taylor, the Cross. Han var medprodusent på somme av soloalbuma til Taylor, og spelte trommer på solokonsertane til Queen. Han arbeidde òg i studio med Queen nokre gonger etter 1992.
Andoni Zubizarreta
Andoni Zubizarreta Urreta er ein tidlegare spansk fotballmålvakt frå Vitória. Han spelte 126 landskampar for Spania og deltok i 4 VM og i 2 EM. Han spelte for klubbane Alavés, Barcelona, Valencia og Athletic Bilbao. Han blei spansk seriemeister fem gonger. Og vann Europacup-siger i 1992 og Cupvinnarcup-siger i 1989. Han spelte 622 ligakampar totalt.
Så lenge du er hos meg
«Så lenge du er hos meg» er ein singel av Inger Lise Rypdal, gjeven ut i 1979. Songen er skriven av Torbjørn Daleng og Gunnar Gjørstad.
Melodi Grand Prix 1979
«Så lenge du er hos meg» deltok i Melodi Grand Prix 1979, den norske uttakinga til Eurovision Song Contest 1979 i Jerusalem i Israel. Bidraget vart framført på norsk av Inger Lise Rypdal, og enda på tredjeplass med 24 poeng.
Gry
Gry er eit norsk kvinnenamn, nylaga av ordet 'gry' som i morgongry. Namn med liknande tyding er Aruna, Aurora, Dawn og Usha.
Gry har i Noreg namnedag den 27. januar.
Bruken av namnet i Noreg
Namnet kom i bruk i Noreg like før førre hundreårsskifte, registrert i Flekkefjord i 1897. Først på slutten av 1950-åra kom namnet i vanleg bruk, og populariteten nådde ein topp kring 1970.
Collins Peak
Collins Peak er eit lite, men markant fjell, 1810 moh, ved austsida av Malta Plateau, ved enden av ryggen oppom samløpet mellom Handbreen og Linebreen i Victory Mountains i Victoria Land. Det vart kartlagd av US Geological Survey frå landmålingar og frå flyfoto tekne av U.S. Navy, 1960–64, og vart namngjeve av Advisory Committee on Antarctic Names etter Eric J. Collins som var biolog ved Hallett-stasjonen, 1965–66.
Retardar
Retardar er ein type brems som vert nytta på lastebilar, lokomotiv og motorvogner. Det finst to ulike hovudtypar: kvervelstraums- og hydrauliske retardarar.
Virvelstraumretardar
Denne typen har ei skive av ikkje-ferromagnetisk materiale som roterer i eit magnetfelt. Når skiva roterer i magnetfeltet vert det indusert elektriske kvervelstraumar i skiva. Kvervelstraumane i skiva genererer eit magnetfelt med motsett retning av det opphavlege, som bremsar skiva. Ved å regulera styrken på magnetfeltet kan ein variera bremsemomentet. På grunn av den elektriske motstandenen i materialet oppstår det eit ohmsk tap i skiva, slik at ho vert tilført termisk energi. Denne energien må overførast til lufta for at skiva ikkje skal få for høg temperatur. Skiva har difor kjøleribber for å auka overføringa av termisk energi til lufta. Tidlegare hende det at kvervelstraumsbremsar fekk så høg temperatur at dei vart raudglødande og kunne setta fyr på oljesøl og feitt på køyretøyet. I ein periode var dei difor ikkje tillatne på lastebilar som frakta brann- eller eksplosjonsfarleg last.
Hydraulisk retardar
Ein hydraulisk retardar har eit oljefylt hus med ein rotor. Rotoren slenger oljen inn i ein stator festa til huset. Statoren har profilar som fører oljestraumen tilbake til rotoren, der han på nytt vert slengt ut i statoren på grunn av sentrifugalkrafta. Dette fører til eit effekttap ved at oljen vert tilført termisk energi. På same måte som i kvervelstraumsretardar må den termiske energien overførast til lufta for at temperaturen ikkje skal verta for høg. Dette kan delvis skje ved hjelp av kjøleribber på huset eller ved hjelp av ein oljekjølar.
Glava i Värmland
Glava er ein tettstad i Arvika kommune i Värmlands län i landskapet Värmland og sentrum i Glava församling som er omtalt så tidleg som i 1540. Glava kyrka vart bygd i 1736. Glava ligg ved sjøen Glafsfjorden. I 2005 hadde Glava 201 innbyggjarar.
Det norske selskapet REC hadde ein fabrikk for produksjon av solpanel i Glava. På det meste hadde fabrikken 300 tilsette. Fabrikken vart vedtatt lagt ned i 2010.
Personar frå Glava
Racingføraren Kenny Bräck kjem frå Glava, nærare bestemt frå Glava Glasbruk.
Skjærsminslekta
Skjærsminslekta (Philadelphus), òg kalla falsk jasmin, er ei biologisk slekt av buskar med om lag 75 artar. Dei er frå 1 til 6 meter høge, og kjem frå Nord-Amerika, Mellom-Amerika, Asia og Søraust-Europa. Dei fleste artane er lauvfellande, men eit par artar frå dei sørlegare områda er eviggrøne.
Skjærsmin har kvite blomstrar med fire kronblad som er 1-4 cm i diameter. Dei fleste, men ikkje alle artane, luktar søtt. Frukta er ein liten kapsel med mange små frø. Borken er tynn og flassar av i tynne striper i lengderetninga til treet. Blada er frå 1 til 14 cm lange.
Økologi
Skjærsmin er ei matkjelde for larvene til nokre sommarfuglartar.
Hagebruk
Skjærsmin er populære busker i parkar og hagar på grunn av vårblomstrane deira. Dei velluktande artane er spesielt populære. I tillegg finst det mange hagehybridar.
Utvalde artar
Berre nokre få av artane har norske namn. Elles er det engelske nemnt.
Rezjelva
Rezj (russisk Реж) er ei elv i Sverdlovsk oblast i Russland. Ho er ei sideelv til Nitsa i nedslagsfeltet til Ob. Ho er 219 km lang med eit nedslagsfelt på 4350 km².
Rezj spring ut frå dei sentrale Uralfjella og renn mot nordaust til samløpet med Nitsa. Den største byen ved elva er Rezj.
McMullin Island
McMullin Island er ei klipperik øy som ligg mellom Shirley and Kilby Island i sørlege delen av innløpet til Newcomb Bay i Windmill Islands. Ho vart først kartlagd frå flyfoto teken av U.S. Navy Operasjon Highjump og Operasjon Windmill i 1947 og 1948. Ho vart namngjeven av Advisory Committee on Antarctic Names (US-ACAN) etter John P. McMullin, flymannskap under Operasjon Windmill som oppretta astroniske kontrollstasjonar i området i januar 1948.
Velçan
Velçan er ein tidlegare landkommune i regionen Korçë i Albania. Etter ei admininistrasjonsreform i 2014 inngår han som ei kommunaleining i kommunen Pogradec.
Ved folketeljinga i 2011 hadde den dåverande landkommunen Velçan 2 548 innbyggjarar.
Tidlegare administrativ inndeling
Fram til år 2000 var Velçan ein del av distriktet Pogradec. Den dåverande landkommunen omfatta busetnadene:
Midgley Island
Midgley Island er ei klipperik øy som ligg like sør for Hollin Island i Windmill Islands. Ho vart først kartlagd frå flyfoto teken av U.S. Navy Operasjon Highjump og Operasjon Windmill i 1947 og 1948. Ho vart namngjeven av Advisory Committee on Antarctic Names (US-ACAN) etter løytnant E.W. Midgley i hærens sanitet som deltok under U.S. Navy Operasjon Windmill under opprettinga av astronomiske kontrollstasjonar mellom Wilhelm II Coast og Budd Coast sesongen 1947-48.
Changde
Changde (kinesisk: 常德; pinyin: Chángdé) er eit byprefektur nord i provinsen Hunan i Folkerepublikken Kina, på grensa mot provinsen Hubei. Byprefekturet har eit areal på 18 189 km² og 5 717 218 innbyggjarar i 2010. Av desse budde 1 232 182 menneske i storbyen.
Byprefekturet Changde omfattar to distrikt (区 qū), eitt byfylke (市 shì) og seks fylke (县 xiàn).
Næring
Byen er eit administrativt senter og ein utskipningsstad for olje, korn, bomull, medisinske urter, tekstilar, lær og foredla matvarer.
Samferdsle
Kinas riksveg 207 fører gjennom prefekturet, gjennom fylka Li og Linli og sjølve byen Changde. Denne viktige trafikkåra tek til i Xilinhot i Indre Mongolia nær grensa til Mongolia, går sørover og endar i Hai'an, ein by som ligg i Xuwen fylke sør på Leizhouhalvøya i provinsen Guangdong.
Historie
Byen vart grunnlagt under Han-dynastiet. Han har elvehamn, og var på 1800-talet ein av dei mange byane som etter opiumskrigane vart tvinga til å opne seg for utanrikshandel.
Epping
Epping er ein marknadsby og eit verdsleg sokn i Essex i England. Byen er administrasjonssenter for distriktet Epping Forest.
Geografi
Byen ligg omkring 27 km nordaust for sentrum av London, i den nordlege delen av Epping Forest. Han ligg på ein rygg mellom elvane Roding og Lee.
Dei fleste av dei omkring 11 000 innbyggjarane (folketeljing 2001) bur i nærleiken av hovudvegen B1393 og Epping stasjon. Omkring tusen menneske bur i landsbyen Coopersale, som er ein del av det verdslege soknet. Dei vert derfor tald med blant innbyggjarane til byen, sjølv om det ligg eit skogområde mellom sjølve Epping og Coopersale.
Byen ligg nord for krysset mellom M11 og M25 ved Theydon Gardon, og nær kryss 26 på M25 og kryss 7 på M11.
Kultur
Fotballklubben Epping Town FC vart nedlagt i 1984.
Samband til Tyskland
Epping er kjent i Tyskland frå fleire lærebøker i engelsk, der han er heimbyen til dei fiktive personane Peter, David, Betty og Helga. Han er venskapsby med Eppingen i Baden-Württemberg.
José Antonio Camacho
José Antonio Camacho Alfaro, mest kjend som Camacho , er ein tidlegare spansk fotballspelar frå Cieza. Han spelte under hele karrieren sin i Real Madrid i over 400 La-Liga kampar bortsett frå då han var ankelskadd i to år. Han spelte 81 landskampar for Spania og han deltok i VM i 1982 og 1986 og i EM i 1984 og i 1988.
Etter å ha lagt fotballskoa på hylla i 1989 så var han i Real Madrids trenarstab. Han var siden trenar for tre andre spanske ligaklubbar, og greidde å få til at to av dei rykka opp Espanyol og Rayo Vallecano - til øverste divisjon. Han var også trenar for Real Madrid ein kort periode i (22 dagar). Camacho tok over Spanias landslag i september 1998 etter at dei hadde tapt ein EM-kvalifiseringskamp mot Kypros med 3-2. Han tok over etter Javier Clemente. Spania nådde kvartfinalen i meisterskapen men tapte for dei seinare meistrane Frankrike.
To år seinare tapte Spania mot Sør-Korea i kvartfinalen i VM 2002. Camacho slutta deretter som landslagssjef og blei erstatta av Iñaki Sáez. Etter dette blei Camacho utnemnd til trenar for Benfica den 29. november 2002. To år seinare vann Benfica den portugisiske cupen mot José Mourinhos FC Porto. Dei kom også på andreplass i den portugisiske serien. Camacho blei veldig populær blant Benficas tilhengarar takk vere si sterke og profesjonelle haldning, som han også gav over til spelarane. Han viste også ei menneskeleg og oppriktig side av seg sjølv då han gret djupt etter at Miklós Féher døydde medan han var innbyttar.
Camacho blei nok ein gong trenar for Real Madrid og tok over etter Carlos Queiroz ting begynte ikkje bra då klubben tapte 3-0 for Bayer Leverkusen i Meisterligaen og med 1-0 mot Espanyol bare nokre dagar seinare. Kort tid etter sa han opp som trenar og blei erstatta av sin assistent Mariano García Remón.
Camacho tok snart over som trenar for Benfica igjen, men forlét klubben igjen den 9. mars 2008 etter eit uavgjort resultat mot botnlaget União de Leiria. Den 13. oktober 2008, etter at José Ángel Ziganda fekk sparken, blei Camacho ny trenar for Osasuna.
Molholm Island
Molholm Island er ei øy ved innløpet til McGrady Cove i den austlege delen av Newcomb Bay i Windmill Islands. Øya vart kartlagd frå flyfoto teken av U.S. Navy Operasjon Highjump 1946-47. Ho vart namngjeven av C.R. Eklund etter John Molholm, glasiolog ved Wilkes Station, 1957.
Emilio Butragueño
Emilio Butragueño Santos er ein tidlegare spansk fotballspelar frå Madrid. Han spelte 69 landskampar og skåra 26 mål deriblant 4 mål mot Danmark i VM i 1986. Han spelte mest av karrieren sin for Real Madrid han vann seks seriemeisterskap, to cupmeisterskap og to UEFA-cup sigrar.
Bodhrán
Bodhrán (uttalt /ˈbɔːrɑːn/ eller /ˈbaʊrɑːn/) er eit irsk perkusjonsinstrument. Bodhrán er ei rammetromme med eit skinn, ei einfellstromme. Ein speler som regel på henne med ei enkelt trommestikke som ein kan bruka ei eller to sider av; speling med handa er også mogleg.
Instrumentet blei opphavleg brukt i rituelle samanhengar og opptog, men frå midten av 1900-talet har ho fått ei sentral rolle som rytmeinstrument i irsk folkemusikk.
Boogie Bill
«Boogie Bill» er ein singel av Ingrid Elisabeth Johansen, gjeven ut i 1979. Songen er skriven av Petter Hurlen.
Melodi Grand Prix 1979
«Boogie Bill» deltok i Melodi Grand Prix 1979, den norske uttakinga til Eurovision Song Contest 1979 i Jerusalem i Israel. Bidraget vart framført på norsk av Ingrid Elisabeth Johansen, og enda på fjerdeplass med 17 poeng.
Roi av Bilal Hassani
Om songen
«Roi» vart skriven av Hassani og den franske duoen Madame Monsieur, som representerte Frankrike i Eurovision Song Contest 2018 med songen «Mercy».
Eurovision Song Contest
6. desember 2018 vart Bilal Hassani stadfesta som ein av 18 deltakarar i den franske musikktevlinga Destination Eurovision 2019 med songen «Roi». Han kvalifiserte seg til finalen frå den fyrste semifinalen 12. januar 2019, etter å ha kome på fyrsteplass hos juryane og i telefonavrøystinga. Hassani vann deretter finalen 26. januar etter å vorte nummer fem hos dei internasjonale jurygruppene. Han fekk likevel nok poeng i telefonavrøystinga til å vinne heile Destination Eurovision.
«Roi» vart dimed det franske bidraget i Eurovision Song Contest 2019, der han deltok i finalen laurdag 18. mai i Tel Aviv. Songen enda til slutt som nummer 16 av 26 bidrag med 105 poeng.
Musikkvideo
15. februar vart den offisielle musikkvideoen til «Roi» sloppen på YouTube. Musikkvideoen finn stad på eit stort teater, der Hassani sit i garderoben sin bak scena. Filmen viser fyrst Hassani utan sminke og sin velkjende bobfrisyre-parykk. Han går deretter på scena og syng «Roi». Framføringa er tydeleg inspirert av Édith Piaf sine kjende chanson-framføringar.
Vesterøy kyrkje
Vesterøy kyrkje er ei arbeidskyrkje frå 1967 i Sandefjord kommune i Vestfold fylke. Berre eitt byggetrinn er gjennomført i det som er meint som ein totrinnsprosess. Det som no vert nytta som kyrkjesal, er meint som sal til kyrkjelyden.
Altarpartiet er utsmykka av kunstnarparet Hans Gerhad Sørensen og Brit Bakken Sørensen. H.G. Sørensen har òg laga glasmosaikken i våpenhuset.
Wembley Conference Centre
Bakgrunn
Utover i 1970-åra dukka fleire moderne fleirbruksarenaar opp i dei største byane i England. Blant dei var Wembley Conference Centre, som blei teikna av Richard Seifert for selskapet British Electric Traction Company. Arbeidet med bygginga starta i mai 1973, og senteret blei opna av Edward, hertugen av Kent, den 31. januar 1977. Hovudsalen, kalla Grand Hall, hadde plass til 2500 publikummarar. Eurovision Song Contest 1977 var eit av dei første store arrangementa som blei halde i senteret.
Konferansesenteret var del av eit større utviklingsprosjekt i området. Ved sida av senteret opna Greenwich Rooms and Elvin House, ein futuristisk, triangelforma kontorbygning på 722 kvadratmeter, og Wembley Exhibition Centre.
Opninga av konferansesenteret og utstillingshallen auka talet besøkande til Wembley Park, og den nærliggjande togstasjonen, Wembley Hill, blei døypt om til Wembley Complex i mai 1978. I 1987 blei stasjonen døypt om til Wembley Stadium.
Då Wembley Stadium og områda rundt stadionet skulle byggjast om i 2006, blei konferansesenteret rive for å gje plass til utbygginga.
Sikhanyiso av Eswatini
Sikhanyiso er prinsesse av Eswatini og den eldste dottera til kong Mswati III av Eswatini og éi av dei mange konene hans, LaMbikiza av Eswatini.
Prinsessa har fått utdanning ved privatskulen St Edmund's College i Ware i Storbritannia. Ho fortsette å studere drama ved Biola University i California i USA.
Motherway Island
Motherway Island er ei lita klipperik øy kring 400 meter nord for Peterson Island, nær sørenden av Windmill Islands. Ho vart først kartlagd frå flyfoto teken under U.S. Navy Operasjon Highjump i februar 1947. Ho vart namngjeven av Advisory Committee on Antarctic Names (US-ACAN) etter Paul T. Motherway, som deltok på eit av flytokta under U.S. Navy Operasjon Windmill då ein tok bilete av område i januar 1948.
NM i alpine greiner 1994
Noregsmeisterskapen i alpine greiner 1994 fann stad i Narvik i Nordland i tida 26. - 29. mars 1994. Det var fjerde gongen heile, eller delar, av alpinmeisterskapen vart avvikla i Narvik.
Slalåm
<br style="clear:both;" />
Storslalåm
<br style="clear:both;" />
Super-g (Vidlåm)
<br style="clear:both;" />
Utfor
<br style="clear:both;" />
Berghauptmann
Berghauptmann var tidlegare ein embetstittel for høgare embetsmenn i Bergverket. Tittelen er, som så mykje anna i norsk gruvedrift og tilhørande forvaltning, henta frå tysk.
Karnafuli
Borgang eller Karnafuli (কর্ণফুলি Kôrnophuli, også skrive Karnaphuli) er den største og viktigaste elva i Chittagong-området og Chittagong Hill Tracts søraust i Bangladesh. Ho renn også gjennom den nordaustlege indiske delstaten Mizoram.
Elva har utspring i Lushai-åsane i Mizoram i India og munnar ut i Bengalbukta ved Chittagong, der ho er del av den største sjøhamna i Bangladesh.
Elva blei demma opp til vasskraft med ein stor demning i Kaptai-regionen som blei bygd i 1962. Kaptai-demningen skapte Kaptai-sjøen som oversvømde over 1 000 km². Prosjektet fordreiv mange innbyggjarar, mellom anna chakma- og hajongfolk.
55. motoriserte infanteribrigade
55. motoriserte infanteribrigade (fjellbrigade), russisk 55-я отдельная мотострелковая бригада (горная). er ein russisk brigade underlagt 41. kombinerte armé i Sentrale militærdistrikt. Han er forlagt til Kyzyl i Tyva-republikken.
Norske katastrofar og store ulukker
Norske katastrofar og store ulukker er ei liste der hendingar med tap av menneskeliv med minst 15 personar.
Severouralsk
Severouralsk (russisk Североура́льск) er ein by i Sverdlovsk oblast i Russland med om lag 35 000 innbyggjarar. Byen ligg ved elva Vagran, ei sideelv til Sosva, rundt 400 km nord for Jekaterinburg.
Severouralsk vart grunnlagd i 1758 i samband med bygginga av eit støypejerns- og kopar-smelteverk. I 1931 vart det oppdaga ein stor førekomst av bauxitt i området, og etter kvart andre førekomstar. Severouralsk fekk bystatus i 1944, etter at han var vorte slått saman med fleire omkringliggande busetnadar.
Cornerpost Peak
Cornerpost Peak er eit fjell, 2160 meter over havet, ved søraustenden av Leitch Massif i Concord Mountains. Det fekk dette namnet av den nordlege gruppa av New Zealand Federated Mountain Clubs Antarctic Expedition (NZFMCAE), 1962–63, fordi dei oppretta den nordlegaste landmålingsstasjonen sin her på vendepunktet for reisa.
Provisorisk anordning
Provisorisk anordning, provisorisk ordning eller provisorium (frå latin provisio = omsut, omsorg) er ei mellombels ordning som er meint som ei naudløysing til ei permanent ordning kan bli sett i verk.
I daglegtale kan provisorisk ordning bli brukt om til dømes ei endring til eit mellombels møtelokale, ei mellombels tetting av ei vasslekkasje, og liknande.
I lovverk og politikk
«Provisorisk anordning» er Grunnlova § 17 sitt omgrep for ein mellombels regel med lovs kraft vedteke av regjeringa (Kongen i statsråd). Slik provisorisk anordning kan vedtakast når Stortinget ikkje er samla. Grunnlova § 17 gir heimel til provisoriske anordninger på område som gjeld «Handel, Told, Næringsveie og Politi».
Ei provisorisk anordning varer ikkje lenger enn til det neste ordentlege stortinget blir oppløyst. Stortinget kan på si side med ei ny lov forkaste ei provisorisk andordnig straks det trer saman.
Andre verdskrigen
Under den andre verdskrigen blei det gitt ei rekkje med provisoriske anordninger av London-regjeringa. Desse baserte seg på Elverum-fullmakta, konstitusjonell naudrett og den alminnelege heimelen i grunnlova § 17.
Conard Peak
Conard Peak er ein fjelltopp, 2230 moh, langs nordsida av Hearfieldbreen, kring,5 nautiske mil nord for Aldridge Peak i Cartographers Range i Victory Mountains i Victoria Land. Det vart kartlagd av US Geological Survey frå landmålingar og frå flyfoto tekne av U.S. Navy, 1960–64, og vart namngjeve av Advisory Committee on Antarctic Names etter Ralph W. Conard, eit medlem av bakkemannskapet i U.S. Navy-skvadron VX-6 ved Williams Field på Ross Island, i løpet av Operasjon Deep Freeze 1968.
Provisorisk anordning
Bakgrunnsstoff
Lenkje til Grunnlova § 17 hos Lovdata
32. motoriserte infanteribrigade
32. motoriserte infanteribrigade (russisk 32-я отдельная мотострелковая Ленинградско-Павловская Краснознамённая бригада, full nemning 32. Leningrad-Pavlovsk Raude Fane motoriserte infanteribrigade) er ein brigade underlagd 41. kombinerte armé i Sentrale militærdistrikt i Det russiske forsvaret. Han er forlags til Sjilovo i Novosibirsk oblast.
Pallas Athena av David Bowie
«Pallas Athena» er ein song skriven av David Bowie i 1993 for albumet Black Tie White Noise. Eit konsertopptak av songen vart spelt inn og gjeve ut i 1997 under Earthling-turneen til Bowie.
Bowie brukte å spele ein drum'n'bass-versjon av songen under Earthling-turneen sin i 1997 og eit konsertopptak frå Paradiso i Amsterdam i Nederland den 10. juni 1997 vart gjeven ut på singel under namnet Tao Jones Index, i ei særs avgrensa utgåve som berre var tilgjengeleg som 12" vinyl. Bowie spelte som Tao Jones Index i eit dance-telt på Phoenix Festival i 1997. Det var eit ordspel på fødenamnet hans David Jones, og at han nyleg hadde gjeve ut Bowie-obligasjonar på Dow Jones-indeksen.
Bakgrunn
Pallas Atene er ei nemning for den greske gudinna Atene, som særleg blei dyrka i Aten under den greske antikken. Songnamnet «Pallas Athena» kan dermed syna til religion og ikonar og set stemninga for eit mørkt stykke som handlar om makta religion har over menneskja.
Teksten er heller enkel, men den gjentekne linja som opnar stykket, «God is on top of it all, that's all», som vert framført på ein illevarslande og truande måte frå ein afroamerikansk predikant, i lag med strykarar som spelar ein sorgtung melodi. Stykket utviklar seg til ein techno-song, der strykarane held den illevarsalnde stemninga over bass og trommer. David Bowie spelar saksofon forsterka til ein skrik-liknande lyd, i lag med Lester Bowie på trompet. Ein tekst «We are, we are, we are, we are praying» vert repetert gjennom avslutninga av songen. Til sjuande og sist gjentar songen interessa Bowie hadde for korleis mennesket stiller seg til Gud.
Bowie brukte å spele ein drum'n'bass-versjon av songen i 1997 under Earthling-turneen, og eit konsertopptak vart spelt inn i Paradiso i Nederland 10. juni 1997. Denne kom ut på singel under namnet Tao Jones Index, i ei særs avgrensa utgåve som berre var tilgjengeleg på 12"-vinyl.
I juni 2010 vart denne tilgjengeleg på ein digital EP.
On Silent Wings
«On Silent Wings» er ein song av Tina Turner med gjestevokal frå Sting. Singelen kom ut i april 1996 for å marknadsføre albumet Wildest Dreams. Singelen gjorde det ganske bra på Adult Contemporary-lista i USA, der han nådde 24. plassen. Singelen vart ein større suksess i Storbritannia og nådde 13. plassen på lista der. Singelen inneheldt ein countryaktig singelversjon med meir gitar på. Denne versjonen kom seinare ut på samleplata All the Best i 2004, i tillegg til andre alternative versjonar av songen.
Pallas Athena av David Bowie
Innhald
All tracks are skriven av David Bowie.
Kensington
Kensington er eit distrikt i Royal Borough of Kensington and Chelsea i sentrale London i England.
On Silent Wings
På musikkvideoen til singelen står Turner på kanten av ei klippe kledd i ein kvit kjole. Innimellom vert det synt klipp frå konsertopptak.
Malayalam-skrift
Malayalamskrift (മലയാളലിപി, malayāḷalipi, ) er ei brahmisk skrift brukt til å skriva det sørindiske språket malayalam, hovudspråket i delstaten Kerala. Som mange andre indiske skriftsystem er det ein abugida, ei skrift som er delvis alfabetisk og delvis stavingsbasert.
Moderne malayalamskrift har 13 vokalteikn, 36 konsonantteikn og nokre andre symbol. Skrifta blir også brukt til å skriva mindre språk som paniya, betta kurumba og ravula.
Characteristics
An independent vowel letter is used as the first letter of a word that begins with a vowel. A consonant letter, despite its name, does not represent a pure consonant, but represents a consonant + a short vowel /a/ by default. For example, ക is the first consonant letter of the Malayalam alphabet, which represents /ka/, not a simple /k/. A vowel sign is a diacritic attached to a consonant letter to indicate that the consonant is followed by a vowel other than /a/. If the following vowel is /a/, no vowel sign is needed. The phoneme /a/ that follows a consonant by default is called an inherent vowel. In Malayalam, its phonetic value is unrounded, or as an allophone. To denote a pure consonant sound not followed by a vowel, a special diacritic virama is used to cancel the inherent vowel. The following are examples where a consonant letter is used with or without a diacritic.
Malayalam alphabet is unicase, or does not have a case distinction. It is written from left to right, but certain vowel signs are attached to the left (the opposite direction) of a consonant letter that it logically follows. In the word കേരളം (), the vowel sign േ (ē) visually appears in the leftmost position, though the vowel ē logically follows the consonant k.
History
The Malayalam language was first written in Vatteluttu, an ancient script for Tamil. However, modern Malayalam script evolved from Grantha, a script originally used to write Sanskrit. Both Vatteluttu and Grantha evolved from Brahmi, but independently.
Vattezhuthu
Malayalam was first written in Vatteluttu. The Vazhappalli inscription issued by Rajasekhara Varman is the earliest example, dating from about 830 CE. In the Tamil country, the modern Tamil script had supplanted Vatteluttu by the 15th century, but in the Malabar region, Vatteluttu remained in general use up to the 17th century, or the 18th century. A variant form of this script, Kolezhuthu, was used until about the 19th century mainly in the Kochi area and in the Malabar area. Another variant form, Malayanma, was used in the south of Thiruvananthapuram.